  ·

Илүү сайн програмист болоход туслах 10 ном. Заавал унш !!!

Програмчлалын урлаг, код бичих чанар, ур чадвар тасралтгүй сайжирч өсч байх учиртай. Монголд хэр сайн кодерууд байна, тэдний түвшин хаана яваа бол, чанарын үзүүлэлт нь ??? 🧐🤔

Та хэр сайн coder вэ ? Та хаана яваа бол ?

1. Code Complete by Steve McConnell

Энэ ном нь програм хангамжийн инженерчлэлийн ур чадварыг дараагийн түвшинд хүргэх түлхүүр бүтээл юм. Энэ номонд кодын дизайн, хэвшил, чанарт анхаарсан арга, аргачлалыг багтаасан болно.

2. Cracking the Coding Interview by Gayle Laakmann McDowell

Шинэ ажилд орохоор төлөвлөж байна уу? Та ярилцлага авах гэж байна уу эсвэл авах гэж байна уу? Тэгвэл энэ ном танд зориулагджээ.

Өгөгдлийн бүтэц, алгоритм, динамик програмчлал, объект хандалтат програмчлал гэх мэт сэдвүүдийг хамарсан шилдэг технологийн компаниудын байнга асуудаг асуултуудын цуглуулга, туршлагуудыг тусгасан байдаг.

3. Algorithms by Robert Sedgewick & Kevin Wayne

Алгоритм Алгоритм Алгоритм. "Алгоритм гэдэг нь тодорхой даалгаврыг гүйцэтгэдэг зааврын багц юм." Дэвшилтэт алгоритмын талаархи мэдлэг нь таны кодыг илүү цэвэр, эмх цэгцтэй болгоход тусална, илүү төвөгтэй даалгавруудыг биелүүлэх боломжтой болох юм.

4. The Self-Taught Programmer by Cory Althoff

Энэ бол кодчиллын ур чадварыг хөгжүүлэх өнөөгийн хамгийн шилдэг номуудын нэг юм. Энэ нь кодлох ур чадварын бүх талыг хамарсан ба Програмист болон Систем шинжээч нарийн заавал унших ном гэж зөвлөх байна.

5. Coders at Work by Peter Seibel

Энэхүү номонд 15 шилдэг хөгжүүлэгчдийн түүхийг ярилцлага хэлбэрээр оруулсан байдаг. Бүх асуултууд нь тэдний өдөр тутмын амьдрал, програм хангамжийн инженер тулгамдаж буй асуудалд чиглэгдсэн.

Бусдын туршлагаас суралцая гэвэл энэхүү номыг унших нь зөв.

6. Clean Code by Robert C. Martin

Та ихэвчлэн код бичдэг бол энэхүү номонд код бичих туршлагуудыг тусгасан байдаг. Илүү Java програмчлал дээр тулгуурлсан байдаг ба түүгээр дамжуулж объект хандалтат програмчлалыг ойлгох юм.

7. The Pragmatic Programmer by David Thomas & Andrew Hunt

Програм бичиж эхэлж байгаа хүмүүс заавал унших ном гэж хэлэх байна. Онол болон практик код бичихийн ялгаа болон код бичихэд хэрэглэгдэх tool-үүдийг зөвлөсөн байдаг.

Өөрийгөө бүрэн зэвсэглэж аваад л ажилдаа хамцуй шамдаад орждээ. 🙂

8. The Clean Coder by Robert Martin

Програм хангамжийн инженерчлэлийн бүхий л талыг хамарсан, кодын талаар түүнийг хэрхэн сайжруулах, мөн хэлэлцүүлгүүд, цагийн менежмент хийх, тооцоо хийх, хамтран ажиллах гэх мэт бусад ур чадваруудыг эзэмших талаар тусгасан байдаг. Орчин үед дан ганц компютер ширтээд код бичих нь хангалттгүй болчоод байгааг мэдэж байгаа биз дээ манайхаан. Програмистаас маш олон төрлийн ур чадварыг шаарддаг болчоод байгаа.

9. Rework by Jason Fried & David Heinemeier Hansson

NYTimes-н хамгийн их борлуулалттай номнуудын нэгд зүй ёсоор багтдаг. Програмист хүмүүст үргэлж бизнес санаа байдаг гэж үздэг ба энэхүү санаагаа хэрхэн ажил хэрэг болгох, бизнес болгох талаар зөвлөх болно. Таньд үнэхээр BEST санаа байгаа бол энэ номыг уншаад үзээрэй.

10. Hooked: How to Build Habit-Forming Products by Nir Eyal

Дан ганц програмын код бичдэг байх нь учир дутагдалтай. Програмист байлаа ч дизайн болон UX-н мэдлэгтэй байх нь орчин үеийн програмист хүнд байх ёстой зайлшгүй мэдлэг болоод байгаа. Ялангуяа та дизайнерууд болон UX-н мэргэжилтнүүдтэй хамт ажилладаг бол энэ ном таньд нэмэр болох болно.